
UNG GRUNDER: Simen Vatne er bare 17 år, og sitter allerede på eiersiden i tre selskaper. En 
av hans store talenter, er å øke verdien i selskapene han går inn i, forteller han selv. Foto: 
JANNE MØLLER-HANSEN. 


Norske Simen (17): Slik ble jeg millionær 

Kan en tenåring fra Meløy være Norges neste store finansgigant? Simen Vatne (17) sluttet på 
skolen og begynte på et millioneventyr. Her deler han sine tips for å lykkes. 


Av Julia Renate Ingebrigtsen Foto: Janne Møller-Hansen 2. september 2016 




Del på Facebook Tweet Del på Google+ 


Midt i Oslo sentrum, i en sidegate til Karl Johans gate, opp seks etasjer og til høyre. Kritthvite 
vegger, kritthvit skjorte, en beskjeden håndhilsen: «Hei, Simen Vatne». Kontoret er stilrent 
innredet med et høyglanset, hvitt skrivebord, to lenestoler og et lite bord fylt med sjokolade fra 
en sponsor. På dataskjermen flyter en rent designet logo med ordene «Vatne Gruppen». 

Han har ikke lov til å drikke alkohol eller ta lappen. Egentlig skulle han gått andreåret på 
videregående. Alt han eier, og det er ikke småtterier, står i morens navn. Sånn må det være, for 
Simen er bare 17 år. Han er ennå ikke myndig, men henger med næringslivstopper og holder 
presentasjoner for finanseliten. 

SE VIDEO: Simen vil bli grundermilliardær 

Siden november i fjor har han med to partnere jobbet med Adsocial, en annonseplattform for 
sosiale medier, der folk som har over tusen følgere på sosiale medier, kan få betalt for å dele 
annonser på profilene sine. Ved oppstart eide Simen 90% av selskapet og de to partnerne fem 
prosent hver. I sommer gjennomførte Adsocial en emisjon hvor man fikk inn nye investorer og 
mer penger. I tillegg har Simen, gjennom sitt selskap Vatne Gruppen, solgt noen av aksjene sine 
slik at han i dag eier 2/3 av selskapet. Basert på det siste salget, hvor tre investorer til sammen 
kjøpte 2,5 prosent av de totale aksjene, verdsettes selskapet til 20 millioner kroner og Simens 
eierandel til 13,5 millioner kroner. 

- Bare forsyn dere med vann og sjokolade, sier Vatne, og innrømmer at han er litt utilpass med 
bli intervjuet. Litt redd for å bli fremstilt som det han kaller «pappagutt». 

For han har ikke arvet noe. Ei heller overtatt et allerede innbringende selskap fra rike 
familiemedlemmer. Nei, Simen er selvskapt millionær. 

-Jeg har tidligere opplevd å bli fremstilt som en som har fått alt i fanget og bare er opptatt av 
luksus og merker. Det er ikke sant, sier han, og drikker en slurk vann. 

- Men på Instagram-kontoen din er det jo mye av det - luksus og merker? 

- Ja, men det er et image. 


■ I# 



simenvatne 

Oslo, Norway > 



IMAGE: Simen er bevisst på hvordan han profilerer seg i sosiale medier. Dette bildet er fra hans 
profil på Instagram. Foto: @mariafphoto 

Gj ennombruddet 

Konseptutvikling, nettverksbygging og strategisk bruk av sosiale medier, det er det han bygger 
karrieren sin på. I tillegg til å skape egne konsepter, investerer han i selskaper som han har troen 
på, og jobber for å øke verdien av dem. 9. september er det lanseringsfest for Adsocial i Oslo. På 
gjestelisten står flere av landets største bloggere, kjendiser og den internasjonale toppmodellen 



Dudley 0’Shaughnessy, som blant annet er kjent for å ha medvirket i en av Rihannas 
musikkvideo er. Det ryktes også at de to superstjernene skal ha hatt et forhold. 

Det er dette han nå går og tenker på - lanseringen. 

- Det er et utrolig stort potensial i det selskapet, som har gjort at mange investorer har trodd på 
oss. Vi har hentet inn cirka to millioner i annonsekroner, og jobber akkurat nå med en kontrakt 
på 750 000 kroner, forteller han. 

- Hvordan er det å forvalte v er dier i denne størrelsen? 

- Det var veldig uvant i starten å skulle betale regninger for tre-firehundretusen kroner per 
stykk. Når du sitter som 17-åring og skal betale en sånn regning ... Jeg har jo ansatt folk som gjør 
det, som kan det. Styrelederen i Adsocial omsetter for fire hundre millioner i året, så det er 
kraftige aksjonærer i selskapet. 

- Det er ikke du som trykker på knappen? 

- Det er ikke jeg som trykker på knappen, det er det daglig leder som gjør, sier han. 

- Skjer det at du ligger våken om nettene med bekymringer og vondt i magen? 


-Ja, det gjør det. 



SPENNENDE TIDER: Simen Vatne sier selv han jobber døgnet rundt for at selskapene hans skal 
lykkes. Foto: JANNE MØLLER-HANSEN 


Forvalter millioner 


Simen Vatne er oppvokst sammen med mor og lillebror på Meløy, et lite tettsted utenfor Bodø. 
For to år siden valgte han bort skolen for å drive med det han likte aller best: business. Og nå, 
gjennom sine tre selskaper, forvalter han verdier i millionklassen, også på vegne av investorer. 

På papiret er Vatne det mange vil forbinde med en voksen forretningsmann, men her, på 
kontoret en vanlig mandag, er det uten tvil en 17-åring som sitter. Høflig, nedpå - og en smule 
beskjeden. Som da han får spørsmål om han har kjøpt seg leilighet i Oslo svarer: «Nei, jeg leier», 
mens han smiler med hele ansiktet, som om tanken på at han skulle eie en leilighet er helt 
hinsides. 

På telefon fra Meløy forteller mamma Marit at hun helt fra starten av kunne merke at det var 
noe eget med Simen. Han var nysgjerrig, lærte fort og var opptatt av litt andre ting enn 
jevnaldrende barn. Simen var bare elleve år da han begynte å jobbe på en kafé i hjembygda. 
Talentet for matlaging gjorde etter hvert at han fikk komme inn på kjøkkenet på en av 
superstjerne-kokken Gordon Ramsays restauranter i London for å observere. 

- Han har så mange talenter, sier moren, før hun ler og legger til. 

-Jeg skulle ønske jeg kunne fortelle dere hvilke, men det får jeg ikke lov til av ham. Han synes 
det er for flaut. 



simenvatne 

Bodø, Norway 





IDOL: Simen havnet på samme fly som Johan H. Andresen til Bodø, og ga Andresen skyss fra 
flyplassen. Med en L bak på bilen. Bildet er fra Vatnes Instagram-konto. 


Sløser ikke 


Mamma forteller at sønnen alltid har hatt en fornuftig pengebruk. Lekene hopet seg ikke opp i et 
hjørne etter hvert som han gikk lei. Han tok godt vare på dem, og solgte videre dem han ikke 
lenger ville leke med. 

- Jeg sløser ikke med penger og har aldri gjort det. Jeg prøver å gjøre kjøpene mine til 
investeringer, ikke utgifter. Jeg er veldig glad i klær, og bruker nok en del penger på det, men jeg 
kjøper heller en jakke til fire tusen som vil vare i ti år, eller som jeg kan selge videre, enn å bruke 
den samme summen på flere ting som vil bli ødelagt etter ett år, sier han selv. 

Han stopper opp i noen sekunder før han legger til: 




- Du skal uansett ikke bruke penger du ikke har. 

- Husker du din første lønning? 

- Ja, jeg fikk den da jeg var tolv år. Jeg jobbet som kokk og den første lønnen var på tolv tusen 
kroner. 

- Husker du hva du gjorde med pengene? 

- Hmm ... Jeg kjøpte meg kanskje en iPhone. Men ... Jeg hater å bruke penger på noe jeg ikke kan 
få igjen verdien for, sier han. 

Banker på dører 

Han har valgt å oppsøke kompetanse hos dem han ser opp til. De som allerede er der han ønsker 
å være. Simen bretter opp ermene og tar kontakt med de største næringslivsprofilene i landet og 
ber om møte. Eksempelvis, da han trengte investorer til en nettbutikk, tok han kontakt med 
rederbrødrene Blystad. 

- Jeg fikk et møte med begge to og hele deres styre. Jeg tror ikke de i forkant visste at det var en 
16-åring som skulle ha en presentasjon for dem. He, he. Jeg tror kanskje de var litt imponert. 

Nettbutikken finnes ikke i dag. Det gjør imidlertid Adsocial, selskapet Armilla som produserer 
smykker, og et tredje telefon-konsept, TinyTel, som er under utvikling. 


VENNER: Etter intervjuet med VG, møter Simen sin venninne Katharina Andresen til lunsj. 
Andresen er datteren til industri- og finansgiganten Johan H. Andresen. Foto: JANNE MØLLER- 
HANSEN 


Imagebygging 


I hodet hans dukker det hele tiden opp nye ideer, tanker og mulige konsepter som kan 
videreutvikles og bli til noe. Noe av det han gjør i dag, er å rådgi andre unge grundere i hvordan 
de kan lykkes med konseptene sine. Og ikke minst, om ideene deres i det hele tatt er noe å satse 

o 

pa. 

- Selv måtte jeg finne ut av det selv, det finnes nesten ingen støtteordninger for sånne som meg. 
Norge kunne vært et helt annet land om det hadde eksistert flere muligheter for å få økonomisk 
hjelp når du har lyst til å skape noe, sier han. 

Selvpromotering, mener han, er en av de viktigste verktøyene for å lykkes i den bransjen du 
ønsker å høre hjemme i. Vatne bruker sosiale medier for det de er verdt, og her kommer det 
tidligere nevnte imaget inn. På Instagram-kontoen sin legger han ut bilder av seg selv med kjente 
næringslivsprofiler eller på fancy restauranter, foran dyre yachter og på eksklusive hoteller. Bak 
kontoen ligger det bevisst imagebygging. En lokketeknikk, om du vil, for å tiltrekke seg 
oppmerksomheten til dem han vil inn hos. 

- Jeg har bygget et image og brukt det i min favør. Det er etter at jeg begynte med det at folk har 
kommet til meg. Det har vært min inngang til denne bransjen. Slik har jeg fått masse investorer, 
partnere og gode venner som hjelper meg, sier han. 




ANSETTER FLERE: Da Simen møter VG, har han akkurat hatt besøk av et rekrutteringsbyrå. Han 
skal øke staben sin med to til. Foto: JANNE MØLLER-HANSEN 

Hjem til mor 

Han ser kanskje lik ut som flere av dem på overflaten, men Vatne identifiserer seg lite med 
ungdommer som kommer fra rike hjem hvor pengene florerer. 

- Det er dumt at såkalte «Bærum-ungdommer» ikke bruker de ressursene de har på å gjøre noe 
nyttig. Jeg tror det ofte er de som ikke har vokst opp med slike privilegier som gjør det. Vi er vant 


til at vi må klare oss selv hvis vi vil oppnå noe. Vi har ikke foreldre som betaler alt, sier han. 
Det er ikke så ofte han har tid til å reise hjem til Meløy, men sist helg var han der. 

-Jeg drar hjem når jeg føler at jeg må det. Når jeg blir for sliten, eller ... 

- Hva var grunnen nå? 

- Nei, det var vel at jeg hadde et forhold med en kjæreste som ... Ja, så ble det bare over, og så 
trengte jeg vel en liten pause. 

- Og da reiste du hjem? Til mamma? 

-Ja. 

- Hvordan går det med deg nå? 

- Man må jo bare komme seg over kjærlighetssorg, men jeg kan jo si at det er det jeg har. Hun 
var en viktig del av livet mitt. 




simenvatne 

Puerto Banus, Marbella, Éspana 



I SPANIA: Dette bildet er fra ferien Simen var på i Marbella i Spania, sammen med moren Marit. 
Bildet er fra hans Instagram-profil. 

Besøksforbud og nerver 

Det koster dessverre litt å være ung og skille seg ut. Kanskje spesielt om du er fra et lite sted, hvor 
de fleste vet hvem du er. Simen innrømmer at både han, familien og vennene er vant til å få 



kommentarer på alt fra hvordan han kler seg, til hvordan han fremstår og hva han holder på 
med. 

Det har også vært oppmerksomhet av truende karakter, der politiet har måttet kobles inn. 

- Jeg har folk som har fått besøks- og kontaktforbud mot meg. Folk som har stalket meg, 
opprettet falske profiler på sosiale medier eller truet meg med diverse måter de skal ødelegge for 
meg. Senest for noen dager siden måtte vi få et besøksforbud, og jeg har også måttet flytte, fordi 
folk kommer på døren min, forteller han. 

Vatne mener selv at det negative bunner i sjalusi. Det bruker han ikke tid på. 

- Janteloven er sterk i Norge, men jeg sier alltid at den kan bare eksistere om du lar den 
eksistere. 

Han er spent på lanseringsfesten. Håper alt går som planlagt. At de riktige folkene kommer, at 
blesten rundt blir som forventet og at han kan skåle med lave skuldre. Det blir riktignok i vann. 
Han blir myndig i november. Det blir spennende tider fremover. 

- Jeg vil ikke si selv at jeg har fått til noe ennå, men det er kanskje like før. Vi får se, sier Simen 
Vatne. 


Bærer du på griinderdrømmen? Her er Simen Vatnes fem 
beste tips for å lykkes: 

INTERESSE - Etabler deg i en bransje du har personlig interesse for. Har du en genuin lidenskap 
for det du holder på med, vil du oppleve økt motivasjon, menings- og mestringsfølelse. 

DEDIKASJON - Vær dedikert og yt 100 % for å nå målet/målene dine. Hold fokus og lær deg til å 
prioritere hardt. Lag en langsiktig handlingsplan - dette verdsetter investorene høyt. 

LÆRDOM - Lær av dem som har gjort det før deg og forsøk å gå så direkte som mulig til 
kunnskapskildene. Dette innebærer å modellere, også noe som kan virke overfladisk, som 
klesstil. Slik unngår du å gjøre feil som andre har gjort før deg. Det er også verdt å investere i 
kompetanse - du kan ikke lære alt selv. 

NØKTERN - Vær sparsommelig, nøye og nøktern med dine egne og særlig ressursene til 
investorer. Selg unna ting du ikke bruker før de taper seg i verdi. 

JOBB/LIV-BALANSE - Prioriter helsen og kroppen din, uten den vil du ikke få til det du ønsker. 
Spis sunt, få nok søvn og sørg for å sette av tid til rekreasjon, sosialliv og inspirerende hobbyer. 

LES OGSÅ: 

• Så lett kan du tjene penger på nett 

• Dyslektiker ble tech-griinder 

• Når lykken er en dyr klokke 

• Møt nordmennene som jobber på Wall Street 

• Simens profil på Linkedln 

